CELEX: 62020TN0372
Language: lt
Date: 2020-06-15 00:00:00
Title: Byla T-372/20: 2020 m. birželio 15 d. pareikštas ieškinys byloje Dermavita Company / EUIPO – Allergan Holdings France (JUVEDERM)

10.8.2020   
            
            
               LT
            
            
               Europos Sąjungos oficialusis leidinys
            
            
               C 262/33
            
         
      2020 m. birželio 15 d. pareikštas ieškinys byloje Dermavita Company / EUIPO – Allergan Holdings France (JUVEDERM)
      
      (Byla T-372/20)
      (2020/C 262/45)
      Kalba, kuria surašytas ieškinys: anglų
      
         Šalys
      
      
         Ieškovė: Dermavita Company SARL (Beirutas, Libanas), atstovaujama advokato D. Todorov
      
         Atsakovė: Europos Sąjungos intelektinės nuosavybės tarnyba (EUIPO)
      
         Kita procedūros Apeliacinėje taryboje šalis: Allergan Holdings France SAS (Kurbevua, Prancūzija)
      
         Su procedūra EUIPO susijusi informacija
      
      
         Prekių ženklo, dėl kurio kilo ginčas, savininkė: kita procedūros Apeliacinėje taryboje šalis
      
         Prekių ženklas, dėl kurio kilo ginčas: žodinis Europos Sąjungos prekių ženklas JUVEDERM – Sąjungos prekių ženklas Nr. 2 196 822
      
         Procedūra EUIPO: registracijos panaikinimo procedūra
      
         Ginčijamas sprendimas: 2020 m. balandžio 14 d. EUIPO ketvirtosios apeliacinės tarybos sprendimas byloje R 877/2019-4
      
         Reikalavimai
      
      Ieškovė Bendrojo Teismo prašo:
      
                  —
               
               
                  iš dalies panaikinti ginčijamą sprendimą, kuriuo atmestas prašymas panaikinti Europos Sąjungos prekių ženklo Nr. 2 196 822 JUVEDERM registraciją prekėms, dėl kurių kilo ginčas, t. y. „biologiškai suderinamoms medžiagoms medicinos reikmėms, kurios skirtos raukšlėms mažinti“,
               
            
                  —
               
               
                  nurodyti EUIPO ir kitai bylos šaliai padengti savo pačių bylinėjimosi išlaidas ir ieškovės išlaidas, patirtas bet kuriame prašymo panaikinti registraciją ir ieškinio teikimo etape, įskaitant išlaidas, patirtas per procedūras EUIPO ir per procesą Bendrajame Teisme.
               
            
         Pagrindai, kuriais remiamasi
      
      
                  —
               
               
                  Klaidingas taikomų teisės aktų aiškinimas, susijęs su prekių, kurioms prekių ženklas buvo naudojamas, pobūdžio vertinimu,
               
            
                  —
               
               
                  įrodymų dėl trečiojo asmens atliekamo naudojimo esant Europos Sąjungos prekių ženklo savininko sutikimui nebuvimas, kaip tai suprantama pagal Europos Parlamento ir Tarybos reglamento (ES) Nr. 2017/1001 18 straipsnio 2 dalį.